কালই BLO’দের নিয়ে নেতাজি ইন্ডোরে বৈঠক মমতার, পাল্টা প্রস্তুতি শুভেন্দুরও

ওয়েবডেস্ক- সদ্য খসড়া তালিকা (Draft list) প্রকাশ করেছে কমিশন (Election Commission) । এবার চূড়ান্ত তালিকা প্রকাশিত হবে ২০২৬ সালের ১৪ ফেব্রুয়ারি।

এসআইআর (SIR) নিয়ে বিতর্ক অব্যাহত। সেই এসআইআর পালে হাওয়া দিতে সপ্তাহের প্রথম দিনই নেতাজি ইন্ডোর স্টেডিয়ামে তৃণমূলের বিএলওদের নিয়ে গুরুত্বপূর্ণ বৈঠক করবেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। অপর দিকে পাল্টা প্রস্তুতি নিচ্ছেন শুভেন্দু অধিকারীও (শুভেন্দু অধিকারী (Subhendu Adhikari) । মুখ্যমন্ত্রীর এই বৈঠকে ডাকা হয়েছে ১১টি বিধানসভা কেন্দ্রের পাশাপাশি উত্তর ও দক্ষিণ ২৪ পরগনা, হাওড়া এবং হুগলি জেলার বাছাই করা কিছু বিধানসভা কেন্দ্রের বিএলএ-দের ডাকা হয়েছে এই বৈঠকে। এই বৈঠকে এসআইআর নিয়ে আলোচনা হতে পারে বলেই মনে করছেন ওয়াকিবহাল মহল। এসআইআরের পর প্রথম পর্যায়ে খসড়া ভোটার তালিকা প্রকাশ করেছে কমিশন। গোটা রাজ্যে প্রায় সাড়ে ৫৮ লক্ষ ভোটারের নাম বাদ পড়েছে।

আরও পড়ুন- ১০০ দিনের কাজের নাম বদল! রাজভবন ঘেরাওয়ের হুঁশিয়ারি কংগ্রেসের

শতাংশের বিচারে সবচেয়ে বেশি ভোটার বাদ পড়েছে কলকাতার ১১টি বিধানসভা কেন্দ্রে। সেই তালিকায় রয়েছে মুখ্যমন্ত্রীর নিজের কেন্দ্র ভবানীপুর। গত সপ্তাহেই কালীঘাটের বিএলওদের নিয়ে বৈঠক করেছেন মুখ্যমন্ত্রী। তখনই এই নিয়ে খুব শীঘ্রই আলোচনা করবেন বলে জানিয়েছিলেন। সোমবারের এই মঞ্চ থেকে কমিশনের ভূমিকা নিয়ে ফের সরব হতে পারেন মুখ্যমন্ত্রী। নিশানা করতে পারেন কেন্দ্রকেও।

এদিকে পিছিয়ে থাকতে রাজি নয় শুভেন্দুও। বিজেপি সূত্রে খবর, ওইদিন বিধানসভায় দলের একাধিক বিধায়ককে তলব করেছেন তিনি। মুখ্যমন্ত্রী এসআইআর নিয়ে বিজেপিকে টার্গেট করলেই বিধানসভার বাইরেও সভা করতে পারেন বিরোধী দলনেতা। ফলে সপ্তাহের প্রথম সপ্তাহেই ফের জমে উঠতে পারে মমতা বন্দ্যোপাধ্যায়ের আক্রমণ ও পাল্টা জবাব।

দেখুন আরও খবর-